b'\n_START_ARTICLE_\nDirkanje v Formuli 1\n_START_SECTION_\nProsti treningi\n_START_PARAGRAPH_\nObi\xc4\x8dajno prva prosta treninga potekata v petek (razen na Veliki nagradi Monaka, ko tradicionalno \xc5\xbee v \xc4\x8detrtek) med 11:00 in 12:00 ter 14:00 in 15:00, z namenom da se dirka\xc4\x8di seznanijo s stezo in da mo\xc5\xa1tva lahko preizkusijo razli\xc4\x8dne nastavitve. \xc5\xa0e tretji prosti trening poteka v soboto med 11:00 in 12:00.\n_START_SECTION_\nKvalifikacije\n_START_PARAGRAPH_\nKvalifikacije se pri\xc4\x8dnejo v soboto ob 14:00 in dolo\xc4\x8dijo vrstni red dirka\xc4\x8dev na \xc5\xa1tarti dirke. v sezoni 2006 je bil prvi\xc4\x8d uporabljen nov format kvalifikacij, ki poteka v treh 15-minutnih delih z neomejenim \xc5\xa1tevilom krogov. V prvih dveh delih izpade po \xc5\xa1est najpo\xc4\x8dasnej\xc5\xa1ih dirka\xc4\x8dev, ki glede na dose\xc5\xbeene \xc4\x8dase zasedejo zadnjih dvanajst mest na \xc5\xa1tartni vrsti. V zadnjem delu se najhitrej\xc5\xa1ih deset dirka\xc4\x8dev z dolito koli\xc4\x8dino goriva, s katero bodo \xc5\xa1tartali, bori za prvih deset \xc5\xa1tartnih mest, porabljeno gorivo pa lahko nadomestijo._NEWLINE_Za dirka\xc4\x8da, ki je najhitrej\xc5\xa1i na kvalifikacijah, pravimo da osvojil najbolj\xc5\xa1i \xc5\xa1tartni polo\xc5\xbeaj (pole position).\n_START_SECTION_\nPravilo 107\xc2\xa0%\n_START_PARAGRAPH_\nV zgodovini je bilo pogosto na dirko prijavljenih ve\xc4\x8d dirkalnikov, kot je bilo mest za nastop na dirki, tako da so opravili tudi pred-kvalifikacije. Dirkalniki, ki so imeli slab\xc5\xa1i \xc4\x8das od 107\xc2\xa0% \xc4\x8dasa najhitrej\xc5\xa1ega dirka\xc4\x8da se ni kvalificiralo na dirko. Trenutno je v Formuli 1 le 11 mo\xc5\xa1tev in pravilo 107\xc2\xa0% ni potrebno, saj na dirki lahko nastopi 24 dirkalnikov.\n_START_SECTION_\nDirka\n_START_PARAGRAPH_\nDirka poteka v nedeljo popoldne, obi\xc4\x8dajno je \xc5\xa1tart ob 14:00. Trideset minut pred dirko lahko dirka\xc4\x8di zapeljejo na stezo in opravijo poljubno \xc5\xa1tevilo ogrevalnih krogov, po tem pa se postavijo na \xc5\xa1tartno vrsto v na kvalifikacijah dolo\xc4\x8denem redu. Nato se naprej opravi po\xc4\x8dasen ogrevalni krog, da lahko dirka\xc4\x8di ogrejejo pnevmatike, zavore in drugo. Nad \xc5\xa1tartno-ciljno ravnino je name\xc5\xa1\xc4\x8denih pet parov rde\xc4\x8dih lu\xc4\x8di. Ko se vse pri\xc5\xbegejo jih po ne ve\xc4\x8d kot pet sekundah direktor dirke Charlie Whiting ugasne in \xc5\xa1tart se za\xc4\x8dne. Dirke so dolge 305 kilometrov z izjemo Velike nagrade Monaka Monaka._NEWLINE_Zmagovalec dirke je tisti dirka\xc4\x8d, ki najhitreje prevozi vnaprej dolo\xc4\x8deno \xc5\xa1tevilo krogov. Ko le-ta \xc5\xa1e zadnji\xc4\x8d prevozi ciljno \xc4\x8drto, ostali dirka\xc4\x8di le \xc5\xa1e dokon\xc4\x8dajo svoj teko\xc4\x8di krog, ne glede na to koliko krogov jim \xc5\xa1e manjka do kon\xc4\x8dne razdalje. Prvi trije dirka\xc4\x8di in predstavnik zmagovalnega mo\xc5\xa1tva pridejo na oder za zmagovalce in dobijo posebne pokale. Ob tem pa se zavrtita tudi himni dr\xc5\xbeav iz katere prihajata zmagovalna dirka\xc4\x8d in mo\xc5\xa1tvo.'